Document ID: 31986R1051

*****
ΚΑΝΟΝΙΣΜΟΣ (ΕΟΚ) αριθ. 1051/86 ΤΗΣ ΕΠΙΤΡΟΠΗΣ
της 10ης Απριλίου 1986
περί παύσεως της αλιείας της ζαγκέτας, της γλώσσας, του γάδου, του προσφυγακίου και του μερλούκιου από πλοία με σημαία της Ολλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 114/86 (4), προβλέπει τις ποσοστώσεις για ζαγκέτα, γλώσσα, γάδο, προσφυγάκι και μερλούκιο για το 1986·
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·
ότι, σύμφωνα με τις πληροφορίες που ανακοίνωθηκαν στην Επιτροπή, το ποσό των αλιευμάτων ζαγκέτας και γλώσσας στα ύδατα της διαιρέσεως CIEM VII h, j και k, ζαγκέτας, γλώσσας, γάδου και προσφυγακίου στα ύδατα της διαιρέσεως CIEM VII a και μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, από πλοία με σημαία της Ολλανδίας ή νηολογημένα στην Ολλανδία, εξαντλήθηκαν κατόπιν ανταλλαγής ποσοστώσεων·
ότι η Ολλανδία απαγόρευσε την αλιεία για τ' αποθέματα αυτά από την 1η Ιανουαρίου 1986· ότι πρέπει, κατά συνέπεια, η ημερομηνία να κρατηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων ζαγκέτας και γλώσσας στα ύδατα της διαιρέσεως CIEM VII h, j και k, ζαγκέτας, γλώσσας, γάδου και προσφυγακίου στα ύδατα της διαιρέσεως CIEM VII a και μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, από πλοία με σημαία της Ολλανδίας ή νηολογημένα στην Ολλανδία, εκτιμάται ότι έχει εξαντλήσει τις ποσοστώσεις που είχαν διατεθεί στην Ολλανδία για το 1986.
Απαγορεύεται η αλιεία ζαγκέτας και γλώσσας στα ύδατα της διαιρέσεως CIEM VII h, j και k, ζαγκέτας, γλώσσας, γάδου και προσφυγακίου στα ύδατα της διαιρέσεως CIEM VII a και μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII και XIV, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων, που έχουν αλιευθεί στις διαιρέσεις αυτές από πλοία με σημαία της Ολλανδίας ή νηολογημένα στην Ολλανδία, από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Απριλίου 1986.

Labels: 18
6